Jucătorii de la FC Voluntari sunt blocați după eșecul cu UTA, în minutul 90+7: "Am pus presiune, dar nu a fost destul"
Echipa UTA a învins FC Voluntari, pe teren propriu, cu 4-3, în prima etapă a play-out-ului Superligii.
"Am pus presiune, dar nu a fost destul", recunoaște Igor Armaș
Toate golurile gazdelor au fost înscrise de fotbalişti introduşi în joc pe parcursul meciului. Machado l-a înlocuit după o jumătate de oră pe Costa și a înscris în minutele 34 și 90+7, Omondi a intrat la pauză și a marcat în minutul 50, iar Tudorie în minutul 70 și a egalat la 3 în minutul 79.
Pentru FC Voluntari au marcat Nemec (28), Armaş (45+1) și Merloi (90+2). Este a patra oară în acest campionat când FC Voluntari primește patur goluri într-un meci, după 1-4 cu Farul, tot 1-4 cu CFR Cluj atât în tur, cât și în retur, și 0-4 cu Sepsi.
Căpitanul echipei vizitatoare, Igor Armaș, și-a găsit greu cuvintele. "Nu trebuia să pierdem acest joc, aveam meciul în mana. Am pus totuși presiune pe cei de la Arad însă nu a fost destul.
Pe noi, jucătorii, nu ne privește aspectul asta (n.r. – schimbarea antrenorului). Poate să vină orice antrenor, noi trebuie să ne facem treaba pe teren și să ne vedem de jocul nostru.
Consider că am făcut un meci bun. Mai avem opt meciuri și trebuie să dăm totul pentru a rămâne în prima ligă" a declarat căpitanul jucătorul din Republica Moldova.
În urma acestui rezultat, UTA a trecut pe locul 3 în play-out, cu 23p, la fel ca FC Hermannstadt, care beneficiază de un golaveraj mai bun, iar FC Voluntari rămâne pe penultimul loc, 9, cu 14 puncte.